«Nordkapp» har flere betydninger.

Nordkapp, det mest kjente stedet i Nordkapp kommune
Repvåg på vestsida av Porsangerfjorden i Nordkapp kommune, ikke langt fra Honningsvåg og Nordkapp.
Kommuneskilt ved Porsangerfjorden
**Nordkapp kommune** (nordsamisk: *Davvenjárgga gielda*, kvensk: *Kapan komuuni*) ligger i Finnmark. Den grenser i sørvest mot Måsøy, i sør mot Porsanger, og i sørøst mot Lebesby kommune. Kommunen er nasjonalt og internasjonalt mest kjent for Nordkapplatået, som er en populær turistdestinasjon. Honningsvåg er administrasjonssenter i kommunen. 

Nordkapp kommune har 2 932 innbyggere pr. 3. kvartal 2022. Tettsteder i kommunen er Honningsvåg (2 245 innbyggere) og Nordvågen (392 innbyggere) 2023. 

Nordkapp het inntil 1951 Kjelvik kommune.

Områder i Nordkapp
------------------

* Honningsvåg (administrasjonssenter)
* Nordvågen
* Gjesvær
* Skarsvåg
* Kamøyvær
* Repvåg
* Sarnes
* Nordkapplatået
* Stranda

Næringsliv
----------

### Fiskeri

Innen fiskeri er Nordkapp en av de største i Finnmark. Statistikken fra Fiskeridirektoratet viser at Nordkapp har 167 fartøy registrert i merkeregisteret. Bosettingen på Magerøya, med fem livskraftige bygder i tillegg til kommunesentret Honningsvåg, er et resultat av en klar avhengighet til de ressursene som finnes i havet. Nordkapp ligger derfor også på toppen når det gjelder statistikken som viser antallet fiskere som har fiske som sitt hovedyrke. 

Fiskerifondet til kommunen er på 2 millioner og yter lån og tilskudd til fiskere som ønsker å investere i fiskefartøy over 10 meter. Fondet er benyttet i 2004 og disponible midler er brukt opp. På grunn av kommunens økonomiske situasjon er det ikke tilført friske midler for 2005.

#### Fiskerimottak

I kommunen finnes det fem fiskemottak, hvor to er lokaleide. Totalt sysselsetter mottaksanleggene 100 mennesker. På grunn av Magerøyas strategiske plassering i forhold til ressursene i havet er det tilflytting av fiskere fra fylker lenger sør i landet. På grunn av marginal drift for næringa de senere år er en del av infrastrukturen, i form av egnebuer og serviceanlegg, av eldre årgang og ikke renovert.

### Reiseliv

#### Cruisetrafikk

Nordkapp har med Nordkapplatået en av de viktigste turistmagnetene i Norge. Med sin beliggenhet får platået trafikk gjennom hele Norge, både på land og sjøsiden. Med 110 cruiseanløp er Honningsvåg Havn den nest største cruisehavnen i Norge, og kapasiteten er sprengt, anløp må avlyses fordi man ikke har god nok infrastruktur til å ta imot flere fartøy samtidig. 

#### Helårsturisme

Total reiselivsomsetning i Nordkapp ligger på ca. 180 millioner i året (Proconor Bedriftsutvikling 2003). Dette fører til en sysselsetting på 408, noe som tilsvarer 156 årsverk. Lavere flypriser innenlands fører også flere turister til Finnmark og Nordkapp på vinterstid. Honningsvåg lufthavn, Valan har gode forbindelser med resten av landet, og en gjennomgående reise til Oslo lufthavn tar kun ca. 3,5 timer.

#### Nordkapps første turist

Den katolske presten Francesco Negri fra Ravenna i Italia hørte til den litterært interesserte kretsen rundt dronning Kristina av Sverige i Roma. Negri må regnes som Nordkapps første turist. I 1664 vandret han gjennom Skandinavia til han nådde Nordkapp. Turen beskrev han i åtte brev, utgitt i bokform etter hans død, med tittelen *Viaggio settentrionale*. Det ene brevet var adressert til rikskansler Ove Bjelke på Austråt, der Negri hadde vært gjest i noen dager.

### Havbruk og oppdrett

Nordkapp kommune har seks laksekonsesjoner knyttet til gode lokaliteter og eies av Grieg Salmon ASA.

### Storbukt

Storbukt har flest innbyggere av småplassene rundt Honningsvåg. Storbukt er en bydel i Honningsvåg.

Politikk
--------

Se også utfyllende artikkel: Kommunestyrevalg i Nordkapp kommune.

### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Sosialistisk Venstreparti | 37,0 | +21,0 | 659 | +453 | 7 | +4 | 2 |
| Senterpartiet | 29,7 | +29,7 | 529 | +529 | 6 | +6 | 3 |
| Arbeiderpartiet | 17,8 | −36,9 | 317 | −684 | 3 | −7 | 1 |
| Høyre | 14,6 | −5,1 | 259 | +7 | 3 | −1 | 1 |
| Miljøpartiet De Grønne | 0,8 | +0,8 | 15 | +15 |  |  |  |
| Andre |  | −6,7 |  | −123 |  | −2 |  |
| Valgdeltakelse/Total | 69,8 % | 1 791 | 19 | 7 |
| **Ordfører:** Jan Olsen (SV) | **Varaordfører:** Tor Harald Mikkola (Sp) |
| Merknader: Kilde: valgresultat.no og Nordkapp kommune |

Kultur
------

Innen kultur er Nordkapp kommune kjent for blant annet *Honningsvågrevyen* og Knut Erik Jensens film om revylivet på Magerøya *På hau i havet*. Dette er en revytradisjon som strekker seg tilbake fra 1929, kun avbrutt av andre verdenskrig. Dette har satt etablering av Finnmark Revy – og teaterverksted i fokus, lokalisert til Magerøya. 

Siden 1976 har Nordkappfestivalen blitt arrangert hver sommer.

Nordkapp kino er aktiv skolekino og ble i 2008, fjerde år på rad, kåret som Årets skolekino under Den store skolekinodagen.

Radio Nordkapp er en av Nordkapps viktigste kulturformidlere og har daglige sendinger. Lokalradioen ble etablert på permanent basis i 1985. 

Stranda, utenfor Repvåg har tidligere hatt en stor sjøsamisk befolkning, men den sjøsamiske populasjonen har gått ned og kulturen nesten forsvunnet.

Fatima
------

Den 15. juni 1999 åpnet den bompengefinansierte fastlandsforbindelsen FATIMA (*Fa*stlandsforbindelse *t*il *Ma*gerøya) på europavei 69 med totalt 28,6 kilometer ny vei. Sambandet omfatter også tre tunneler, den undersjøiske Nordkapptunnelen (6,9 km), Honningsvågtunnelen (4,4 km) og Sarnestunnelen (195 meter), samt Veidnesbrua (520 meter).

Kjente personer født i Nordkapp kommune
---------------------------------------

* Terje Stigen,(1922–2010), forfatter og dramatiker (Honningsvåg)
* Kjell Sandvik (1929-1992), forfatter, komponist og journalist (Honningsvåg).
* Gunnar Broks (1930-2007)- Nordnorsk mester og norsk mester i turn
* Idar Kristiansen (1932-1985), forfatter (Honningsvåg)
* Gunnar Stålsett (f. 1935), tidligere biskop i Oslo bispedømme og politiker (Sp)
* Roger Alex Hansen (f. 1939), forfatter/skribent og lokalpolitiker (Ap)
* Bjarne Holst (1944–1993), surrealistisk kunstner (Honningsvåg)
* Knut Erik Jensen (f. 1940), filmskaper (Honningsvåg).
* Knut Bjørn Lindkvist (f. 1942), professor i geografi (Honningsvåg)
* Einar Richter Hanssen (f. 1942), historisk forfatter (Honningsvåg)
* John Gustavsen (f. 1943), skribent/forfatter, tidligere lærer (Honningsvåg)

Se også
-------

* Nordkapplatået

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
5. ↑  Ola Åmodt: *Roma – legender og merkverdigheter*, Fritt Forlag, Oslo 2006.

Litteratur
----------

* Hanssen, Einar Richter (1942-) (1990). *Nordkapp: en fiskerikommune : fra de eldste tider til i dag*. [Honningsvåg]: Nordkapp kommune. ISBN 8299226309.

Eksterne lenker
---------------

* Offisielt nettsted Rediger på Wikidata

* (en) Nordkapp – kategori av bilder, video eller lyd på Commons Rediger på Wikidata
* (no) Kommunefakta Nordkapp - Statistisk sentralbyrå
* (no) Nordkapp i Store norske leksikon
* (no) Nordkapportalen for turistinformasjon
* (no) Radio Nordkapp
* (no) Nordkapp og omegn turlag Arkivert 29. februar 2008 hos Wayback Machine.
* (no) Nordkappmuseet
* (no) Historiske fotografier fra Nordkapp i Nasjonalbiblioteket

| * v
* d
* r
Troms og Finnmark |
| --- |
| Troms | 
* Alta
* Balsfjord
* Bardu
* Berlevåg
* Båtsfjord
* Dyrøy
* Gamvik
* Gratangen
* Hammerfest
* Harstad
* Hasvik
* Ibestad
* Karasjok
* Karlsøy
* Kautokeino
* Kvæfjord
* Kvænangen
* Kåfjord
* Lavangen
* Lebesby
* Loppa
* Lyngen
* Målselv
* Måsøy
* Nesseby
* Nordkapp
* Nordreisa
* Porsanger
* Salangen
* Senja
* Skjervøy
* Storfjord
* Sørreisa
* Sør-Varanger
* Tana
* Tjeldsund
* Tromsø
* Vadsø
* Vardø

 | Finnmark |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** GeoNames **·** Sentralt stedsnavnregister
 |